ഹോണിയറ

മെലനേഷ്യൻ രാജ്യമായ സോളമൻ ദ്വീപുകളുടെ തലസ്‌ഥാനം ആണ്  ഹോണിയാറ(Honiara ) . ഗ്വഡാൽകനാൽ എന്ന ദ്വീപിന്റെ വടക്ക് പടിഞ്ഞാറ് ആയി ഹോണിയാറ സ്ഥിതിചെയ്യുന്നു. 2017-ൽ ഇവിടത്തെ ജനസംഖ്യ 84,520 ആയിരുന്നു.

ചരിത്രം
ഗ്വാഡൽകനാൽ ഭാഷകളിലൊന്നിൽ കിഴക്കൻ കാറ്റിന്റെ പ്രദേശം അഥവാ തെക്ക് കിഴക്കൻ കാറ്റിനെ അഭിമുഖീകരിക്കുന്ന സ്ഥലം എന്ന് അർഥം വരുന്ന  നഘോ നി അറ (nagho ni ara) എന്നതിൽ നിന്നുമാണ് ഈ പേർ വന്നത് . നഗര ചരിത്രത്തെക്കുറിച്ച് വെളിച്ചം വീശുന്ന രേഖകൾ കണ്ടെത്തപ്പെട്ടിട്ടില്ല. 

രണ്ടാം ലോകമഹായുദ്ധം
രണ്ടാം ലോക മഹായുദ്ധത്തിനിടയിലെ ഗ്വാഡൽകനാൽ പോരാട്ടത്തിലെ ഹെൻഡേഴ്സൻ ഫീൽഡ് യുദ്ധം നടന്നത് ഹോണിയാറയുടെ കിഴക്കായി സ്ഥിതിചെയ്യുന്ന ഏയർപോർട്ട് പ്രദേശത്തിൽ ആയിരുന്നു, ജപാനെ അമേരിക്കൻ ഐക്യനാടുകൾ ഈ പോരാട്ടത്തിൽ പരാജയപ്പെടുത്തി.

ആധുനിക കാലം

1952-ൽ ഹോണിയാറ ബ്രിട്ടീഷ് സംരക്ഷിത പ്രദേശമായിരുന്ന സോളമൻ ദ്വീപുകളുടെ തലസ്‌ഥാനം ആയിത്തീർന്നു. രണ്ടാം ലോകമഹായുദ്ധം നടന്നപ്പോൾ അമേരിക്ക ഇവിടത്തെ അടിസ്ഥാനസൗകര്യങ്ങൾ വികസിപ്പിച്ചതാൺ* ഹോണിയാറയിലേക്ക് തലസ്ഥാനം മാറ്റാൻ ബ്രിട്ടീഷ് ഗവണ്മെന്റിനെ പ്രേരിപ്പിച്ചത്. 1952 ജനുവരി ആദ്യം ഗവണ്മെന്റ് കാര്യാലയങ്ങൾ ഇവിടെ പ്രവർത്തിക്കാൻ ആരംഭിച്ചു. സർ റോബർട്ട് സ്റ്റാൻലി അക്കാലത്ത് ഇവിടം ആസ്ഥാനമാക്കി പടിഞ്ഞാറൻ പസഫിക്കിലെ ഹൈ കമ്മീഷനർ ആയി പ്രവർത്തിച്ചുവന്നിരുന്നു.
ഡോക്ടർ മാകു സലാടോ (Dr. Macu Salato) 1954 ഓഗസ്റ്റ് ആദ്യത്തിൽ ഹോണിയാറയിലെത്തി കുഷ്ഠരോഗികളുടെ സർവ്വേ നടത്തി. 1955 മാർച്ച് അവസാനത്തോടെ അദ്ദേഹം ഫിജിയിലേക്ക് തിരിച്ചു. 

ഭൂമിശാസ്ത്രം

ഗ്വഡാൽകനാൽ ദ്വീപിന്റെ വടക്ക് പടിഞ്ഞാറ് ആയി ഹോണിയാറ സ്ഥിതിചെയ്യുന്നു, ഇവിടെ പോയിന്റ് ക്രൂസിൽ ഒരു തുറമുഖം നിലകൊള്ളുന്നുണ്ട്. 2006-ലെ കലാപത്തിനാൽ ബാധിക്കപ്പെട്ട ചൈനാടൗണിനെ മറികടന്ന് പട്ടണത്തിലൂടെ  മാതാനികാവു നദി ഒഴുകുന്നു. കുക്കും ഹൈവേയെ ചുറ്റിപ്പറ്റിയാണ് പട്ടണത്തിലെ മിക്ക ഭാഗവും, ഈ റോഡ് നഗരത്തെ, നേരത്തേ ഹെൻഡേഴ്സൺ ഫീൽഡ് എന്നറിയപ്പെട്ടിരുന്ന ഹൊണിയാറ ഇന്റർനാഷണൽ എയർപോർട്ടുമായി ബന്ധിപ്പിക്കുന്നു. നഗരത്തിനും  കിഴക്കായി ലുങ്ക നദിക്ക് അക്കരെയാണ്  എയർപോർട്ടിന്റെ സ്ഥാനം. നഗരഹൃദയത്തിന്റെ പടിഞ്ഞാറ് ഭാഗത്ത് വൈറ്റ് റിവർ‌ തനാഗായ് എന്നിവ നിലകൊള്ളുന്നു, 

കാലാവസ്ഥ 
ഇവിടത്തെ കാലാവസ്ഥഉഷ്ണമേഖലാ മഴക്കാടുകളുടെ കാലാവസ്ഥയാണ്. ശരാശരി പകൽ താപനില 28 ° C (82 ° F) ആണ്. നവംബർ മുതൽ ഏപ്രിൽ വരെ ഹോണിയറയിൽ മഴ പെയ്യാറുണ്ട്. പ്രതിവർഷം ശരാശരി മഴ ഏകദേശം 2,000 മീറ്ററാണ് (79 ഇഞ്ച്), ഇത് മൊത്തത്തിലുള്ള സോളമൻ ദ്വീപുകളിലെ ശരാശരിയേക്കാൾ കുറവാണ് (3,000 മീറ്റർ (120 ഇഞ്ച്)). ഹോണിയറയിൻ മൺസൂൺ അനുഭവപ്പെടുന്നു.

ഭരണവിഭജനം

ഹോണിയറയിലെ ദേശീയ തലസ്ഥാന പ്രദേശം താഴെപ്പറയുന്ന വാർഡുകളായി തിരിച്ചിരിക്കുന്നു:

 ഹോണിയറ ടൗൺ കൗൺസിൽ (64,609)
എൻ‌ഗോസി (10,068)
എംബുംബുരു (3,625)
റോവ് / ലെംഗാകികി (2,646)
ക്രൂസ് (232)
വാവിയ (6,954)
വുഹോക്കസ (1,191)
മാറ്റാനിക്കോ (4,347)
കോലഅ (10,151)
കുക്കും (1,835)
നഹ (356)
വുറ (9,096)
പനാറ്റിന (14,108)

സമ്പദ്‌വ്യവസ്ഥ
സോളമൻ ദ്വീപുകളുടെ മറ്റ് ഭാഗങ്ങളെ അപേക്ഷിച്ച് ഹോണിയറ സാമ്പത്തികമായി വളരെ വേഗത്തിൽ വികസിച്ചു; 1960 കളിലും 1970 കളിലും, അക്കാലത്ത് സോളമൻ ദ്വീപുവാസികളിൽ അഞ്ച് ശതമാനം മാത്രമേ അവിടെ താമസിച്ചിരുന്നുള്ളൂ എങ്കിലും,  രാജ്യത്തെ സാമ്പത്തിക വികസനത്തിനുള്ള നിക്ഷേപത്തിന്റെ മൂന്നിൽ രണ്ട് ഭാഗവും ഹോണിയറയുടെ അടിസ്ഥാന സൗകര്യങ്ങൾ വികസിപ്പിക്കുന്നതിനായി ചെലവഴിക്കപ്പെട്ടു.  തുളാഗിയെപ്പോലെവ്യവസായവൽക്കരണത്തിന്റെ ഫലമായി നഗരം ഗണ്യമായി വളർന്നില്ല. 

ഹോണിയറ സോളമൻ ദ്വീപുകളുടെ പ്രധാന വിനോദസഞ്ചാരകേന്ദമാകുന്നു. രാജ്യത്തെ ടൂറിസ്റ്റ് ഓഫീസ് ആയ സോളമൻ ഐലന്റ്സ് വിസിറ്റേഴ്സ് ബ്യൂറോ ഹോണിയറയിലെ പ്രധാന വീഥിയായ മെൻഡാന അവന്യൂവിൽ യാട്ട് ക്ലബിനും സോളമൻ കിറ്റാനോ മെൻഡാന ഹോട്ടലിനുമിടയിലാണ് സ്ഥിതിചെയ്യുന്നത്.

അവലംബം

വർഗ്ഗം:ഓഷ്യാനിയയിലെ തലസ്ഥാനങ്ങൾ